  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиысь вить ӵектосъёс Егитъёсын ужанъя федерал агентстволэн (Росмолодёжь) вожвылъяськоназ оглом 2,9 миллион манет тыр грантъёс утӥзы. Вормисьёсты пусъён Ижкарын Егит ужбергатӥсьёслэн огъяросси форумазы ортчиз. Со сярысь элькун тӧролэн но кивалтэтлэн пресс-службазы ивортӥз. Вормисе потӥзы: - Мария Баженова, спортъя но шутэтсконъя «Стрекоза» коворкинг-зона кылдытон ӵектосэн; - Илья Банников, эктонъя «Izh Dance Champ» чемпионат ортчытонъя ӵекттонэн; - Анна Васильева, «PRосторы Удмуртии» тревел-шоу радъянъя ӵектосэн; - Анна Корепанова, медиаволонтёръёс понна «Живу в Мегаполисе» дышетон радъянъя ӵектосэн; - Юлия Шахтина, удмурт роботъёс лэсьтонъя «Погыли» ӵектосэн. Оглом гарнтъёсъя вожвылъяськонэ 107 куриськонъёс вуизы вал. Юрттэт 10 ӵектосъёслы сётозы, соос оглом 4,5 миллион манетлэсь трос коньдон басьтозы. Тегъёс: Ижкар ӵектос егитъёс грантъёс Удмуртия  